钦定古今图书集成/理学汇编/经籍典/第167卷 > 金
## 钦定古今图书集成/理学汇编/经籍典/第167卷 > 金

### 熙宗皇统元年二月上亲祭孔子庙自是读春秋左氏传

按《金史熙宗本纪》：皇统元年二月戊午，上亲祭孔子
庙，北面再拜，谓侍臣曰：“朕幼年游佚，不知志学，岁月
逾迈，深以为悔。孔子虽无位，其道可尊，使万世景仰。”
自是颇读《尚书》《论语》诸书，或以夜继焉。　按《孔璠传》：
诏求孔子后，加璠承奉郎，袭封衍圣公。是时熙宗颇
读《论语》《尚书》《春秋左氏传》及诸史，乙夜乃罢。〈按本纪虽不载

《春秋》而以诸书括之，非与传异也。

### 海陵天德三年置国子监春秋左氏传用杜预注自国子监印之授诸学校

按《金史废帝本纪》。不载。　按《选举志》。凡养士之地曰
国子监。始置于天德三年。《春秋左氏传》用杜预注。“自
国子监印之，授诸学校。”